Document ID: 31986D0389

31986D0389
L 228/34
JURNALUL OFÍCIAL AL UNIUNII EUROPENE
DECIZIA COMISIEI
din 23 iulie 1986
de modificare a Deciziei 83/384/CEE privind lista unităților din Australia aprobate pentru importul de carne proaspătă în Comunitate
(86/389/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară care apar la importul de bovine și porcine și la importul de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 3768/85 (2), în special articolul 4 alineatul (1) și articolul 18 alineatul (1),
având în vedere Directiva 77/96/CEE a Consiliului din 21 decembrie 1976 privind verificarea existenței trichinei la importul din țări terțe de carne proaspătă de porcine domestice (3), astfel cum a fost modificată ultima dată prin Regulamentul (CEE) nr. 3768/85, în special articolul 4,
întrucât lista unităților din Australia aprobate pentru importul de carne proaspătă în Comunitate s-a stabilit inițial prin Decizia 83/384/CEE a Consiliului (4), astfel cum a fost modificată ultima dată prin Decizia 86/251/CEE a Comisiei (5);
întrucât o inspecție de rutină, efectuată conform articolului 5 din Directiva 72/462/CEE și articolului 3 alineatul (1) din Decizia 83/196/CEE a Comisiei din 8 aprilie 1983 privind controalele la fața locului efectuate în legătură cu importurile de animale din speciile bovine și porcine, precum și de carne proaspătă provenind din țări terțe (6), a arătat că nivelul de igienă din unele unități s-a modificat de la data ultimei inspecții;
întrucât, prin urmare, este necesar să se modifice lista unităților;
întrucât măsurile prevăzute în prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Anexa la Decizia 83/384/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 23 iulie 1986.

Labels: 0
3
17
18